CELEX: 62007CJ0264
Nuqqas ta’ Stat li jwettaq obbligu
Direttiva 2000/60/KE
Protezzjoni u mmaniġġjar ta’ l-ilma
Nuqqas ta’ twettiq ta’ l-analiżi previsti
Nuqqas ta’ komunikazzjoni tar-rapporti fil-qosor mitluba

Nuqqas ta’ Stat li jwettaq obbligu – Ksur ta’ l-Artikoli 5(1) u 15(2) tad-Direttiva tal-Parlament Ewropew u tal-Kunsill 2000/60/KE
tat-23 ta’ Ottubru 2000, li tistabbilixxi qafas għal azzjoni Komunitarja fil-qasam tal-politika ta’ l-ilma (ĠU L 327, p. 1)
– Nuqqas ta’ preżentazzjoni tar-rapporti fil-qosor fuq l-analiżi meħtieġa skond l-Artikolu 5 fir-rigward ta’ ċerti distretti
idrografiċi – Nuqqas ta’ twettiq ta’ l-analiżi u ta’ l-studji previsti mill-Artikolu 5(1) tad-direttiva
Dispożittiv

Billi ma wettqitx, għal kull distrett idrografiku fit-territorju tagħha, analiżi tal-karatteristiċi tiegħu, studju ta’ l-impatt
ta’ l-attivitajiet tal-bniedem fuq l-istat ta’ l-ilmijiet tal-wiċċ u fuq l-ilmijiet ta’ taħt l-art kif ukoll analiżi ekonomika
ta’ l-użu ta’ l-ilma, skond l-istruzzjonijiet tekniċi previsti fl-Annessi II u III tad-Direttiva tal-Parlament Ewropew u tal-Kunsill
2000/60/KE tat-23 ta’ Ottubru 2000, li tistabbilixxi qafas għal azzjoni Komunitarja fil-qasam tal-politika ta’ l-ilma, ir-Repubblika
Ellenika naqset milli twettaq l-obbligi tagħha taħt l-Artikolu 5(1) ta’ din id-direttiva u, billi ma ppreżentatx ir-rapporti
fil-qosor rigward l-analiżi meħtieġa skond din id-dispożizzjoni, hija naqset ukoll milli twettaq l-obbligi tagħha taħt l-Artikolu
15(2) ta’ l-imsemmija direttiva.

Ir-Repubblika Ellenika hija kkundannata għall-ispejjeż.